CELEX: 62007CN0483
Language: sk
Date: 2007-11-05 00:00:00
Title: Vec C-483/07 P: Odvolanie podané 5. novembra 2007 : Galileo Lebensmittel GmbH & Co. KG proti uzneseniu Súdu prvého stupňa (druhej komory) z  28. augusta 2007 vo veci T-46/06, Galileo Lebensmittel GmbH & Co. KG/Komisia Európskych spoločenstiev

12.1.2008   
            
            
               SK
            
            
               Úradný vestník Európskej únie
            
            
               C 8/7
            
         Odvolanie podané 5. novembra 2007: Galileo Lebensmittel GmbH & Co. KG proti uzneseniu Súdu prvého stupňa (druhej komory) z 28. augusta 2007 vo veci T-46/06, Galileo Lebensmittel GmbH & Co. KG/Komisia Európskych spoločenstiev
   (Vec C-483/07 P)
   (2008/C 8/13)
   Jazyk konania: nemčina
   Účastníci konania
   
      Odvolateľka: Galileo Lebensmittel GmbH & Co. KG (v zastúpení: K. Bott, advokát)
   
      Ďalší účastník konania: Komisia Európskych spoločenstiev
   Návrhy odvolateľky
   
               1.
            
            
               zrušiť uznesenie Súdu prvého stupňa Európskych spoločenstiev (druhej komory) z 28. augusta 2007 a
            
         
               2.
            
            
               zrušiť rozhodnutie žalovanej o vyhradení si domény galileo.eu;
            
         
               3.
            
            
               uložiť žalovanej náhradu trov odvolacieho aj prvostupňového konania;
            
         
               4.
            
            
               len subsidiárne k návrhom v bodoch 2 a 3 vrátiť vec Súdu prvého stupňa na nové rozhodnutie a uložiť žalovanej náhradu trov odvolacieho konania.
            
         Odvolacie dôvody a hlavné tvrdenia
   Odvolateľka uplatňuje týmto odvolaním porušenie práva Spoločenstva (článok 58 ods. 1 druhá veta štatútu Súdneho dvora), a to článku 230 ods. 4 ES. Takéhoto porušenia práva sa dopustil Súd prvého stupňa podľa názoru odvolateľky tým, že zamietol jej žalobu ako neprípustnú s odôvodnením, že odvolateľka nie je „osobne dotknutá“ žalobou napadnutým rozhodnutím odporkyne v odvolacom konaní o vyhradení si domény galileo.eu pre seba. Odvolateľka sa považuje byť rozhodnutím Komisie o vyhradení si domény galileo.eu pre seba osobne dotknutá v zmysle judikatúry Súdneho dvora, a to na základe svojich práv k slovnej ochrannej známke Galileo na základe postavenia priznaného jej na základe nariadenia Komisie č. 874/2004 v konaní o zápis ochrannej známky, ako aj na základe skutočnosti, že doména galileo.eu je obchodovateľným imaním podniku a môže byť udelená len raz.